CELEX: C2005/115/26
Language: da
Date: 2005-05-14 00:00:00
Title: Sag C-116/05: Anmodning om præjudiciel afgørelse forelagt ved dom afsagt den 14. februar 2005 af Tribunal de commerce de Nancy i sagen Ets Dhumeaux et Cie SA — Société d'études et de commerce »SEC« mod ALBV SA, ALBV SA mod TRAGEX GEL SA — Institut d'expertise vétérinaire »IEV«, ALBV SA mod CIGMA International SA og ALBV SA mod advokat Gustin som kurator for SA. TRAGEX GEL SA

14.5.2005   
            
            
               DA
            
            
               Den Europæiske Unions Tidende
            
            
               C 115/14
            
         Anmodning om præjudiciel afgørelse forelagt ved dom afsagt den 14. februar 2005 af Tribunal de commerce de Nancy i sagen Ets Dhumeaux et Cie SA — Société d'études et de commerce »SEC« mod ALBV SA, ALBV SA mod TRAGEX GEL SA — Institut d'expertise vétérinaire »IEV«, ALBV SA mod CIGMA International SA og ALBV SA mod advokat Gustin som kurator for SA. TRAGEX GEL SA
   (Sag C-116/05)
   (2005/C 115/26)
   Processprog: fransk
   Ved dom afsagt den 14. februar 2005, indgået til Domstolens Justitskontor den 10. marts 205, har Tribunal de commerce de Nancy i sagen Ets Dhumeaux et Cie SA — Société d'études et de commerce »SEC« mod ALBV SA, ALBV SA mod TRAGEX GEL SA — Institut d'expertise vétérinaire »IEV«, ALBV SA mod CIGMA International SA og ALBV SA mod advokat Gustin som kurator for SA. TRAGEX GEL SA. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               —
            
            
               Hvis der for restitutionsberettiget udførsel af oksekød stilles krav om forelæggelse af et hygiejnecertifikat, som formelt udstedes af den kompetente veterinærmyndighed efter den løbende kontrol af det sted, hvor kødet udskæres, skal princippet om beskyttelse af den berettigede forventning da fortolkes således, at adressaten for et sådant certifikat (mellemhandleren, eksportøren) berettiget kan forvente, at det viser tilbage til det oprindelsessted for produkterne, der er anført herpå, således at alle fejl eller forsømmeligheder, begået af disse myndigheder i forbindelse med udførelsen af deres opgaver går ud over den almindelige handelsmæssige risiko, som adressaten for certifikatet bærer, og bør medføre, at den pågældende medlemsstat hæfter direkte, navnlig over for EUGFL, for økonomiske og andre tab?
            
         
               —
            
            
               Hvis handelen med oksekød kræver forelæggelse af et hygiejne- og oprindelsescertifikat for kødet, der formelt er udstedt af den kompetente veterinærmyndighed efter den løbende kontrol på stedet for kødets forarbejdning, udgør de fejl eller forsømmeligheder fra disse myndigheders side ved udførelsen af deres opgaver, der er fastslået ved dom, og som resulterer i ukorrekte attestationer, der er til skade for erhvervsdrivende eller eksportører, en force majeure-situation?